::இந்த மறுமொழியைப் பற்றிப பார்ப்போம்: நீங்கள் உங்கள் அணுகுமுறையை மாற்றிக் கொண்டீர்கள் என்று ஓரிடத்தில் தெரிவித்திருந்த கூற்று வளர்முகமானது. மற்றபடி, இத்தனை நாட்கள் தமிழ்123-இக்கு பதிலளிக்காமல் இருந்தது, பலமுறை நினைவூட்டியபின், இன்று இரவோடு முடிகிறது என்றபின் வந்து *உரையாடச் சொல்வது சரியான மேலாண்மையல்ல* என்று கருத்திட்டுவிட்டு, இத்தோடு உரையாடலை நிறைவு செய்ய விரும்புவதாகவும் ஒருபுறமாக நீங்களே முடிவு செய்து கொண்டது, அதைவிட மேலே நான் குறித்துள்ள இரு உறுத்தல்களும் நிருவாகி என்றால் எவர் என்ற உங்கள் புரிதலையே சற்று கேள்விக்குள்ளாக்குகிறது.
::எனக்கு மாற்றுக்கருத்து ஏற்பட்டுள்ள நிலையில் நானே கருத்திடுபவனாகவும் நானே தேர்வைச் செயற்படுத்துபவனாகவும் இருக்க விரும்பவில்லை. மேலும் கடந்த சில நாட்களில் ஏற்பட்ட உளைச்சலினாலும் என் பணிகள் மிகவும் பாதித்துள்ளதாலும் வேறு பொறுப்பாளர் யாராவது இதைச் செயற்படுத்த வேண்டி நான் இந்தமுறை நிலுவையில் இருக்கும் பரிந்துரைகளில் இருந்து தேர்வு செய்யும் பணியில் இருந்து விடுபடுகிறேன். உங்களுக்கு நிருவாகப்பணி அளிப்பது எனக்கு ஏற்பே, ஆனால் எனது இந்த கருத்தை நீங்கள் உள்வாங்க வேண்டுமென்றும் வளர்முகமாக ஏற்றுக் கொள்ள வேண்டுமென்றும் விரும்புகிறேன். -- சுந்தர் <sup>\பேச்சு</sup> 11:39, 22 அக்டோபர் 2013 (UTC)
:::சுந்தர், உங்களுக்கு மாற்றுக்கருத்து ஏற்பட்டால், எல்லோரையும் மீள்பார்வையிடச்சொல்லி இன்னும் ஒரு கிழமை நேரம் நீட்டிக்க இடம் இருந்தால் தாருங்கள் (இது கூடுதலான வினை அழுத்தம் என்பதை உணர்கின்றேன்), அல்லது உங்கள் முடிவை இப்பொழுதே நிறைவேற்றலாம் (எதுவாக இருந்தாலும்). ஏனெனில் இந்த நிலையில் இன்னொருவர் இப்பொறுப்பை ஏற்பது கடினம். யாரும் அப்படி வந்தால் நல்லது. நான் இப்பொறுப்பை ஏற்க முடியாது ஏனெனில் என் கருத்தை இதில் இட்டிருக்கின்றேன். இத்தனை பேர் ஆதரவு தந்து வாக்களித்திருக்கின்றார்களே, என்று ஏற்கும் முகமாகப் பார்க்க வேண்டும் எனிலும், மேலே தகவல் உழவன் தந்துள்ள மறுமொழியில், அவர் எதையும் நேர்பட அணுகி விளக்கம் அளிக்காமல் வேறு பற்பல செய்திகளைப்பற்றிக் கருத்துரைத்து உள்ளார். நிருவாக அணுக்கம் பெற இன்னும் பக்குவம் பெற வேண்டும் என்பது என்னளவில் தெளிவாகத் தெரிகின்றது. ஆனால் இது என் தனிக்கருத்து. மேலே தகவல் உழவன் கூறிய கருத்துகளை உள்வாங்கி வாக்களித்த பயனர்கள் கருத்துரைத்தோ அல்லது தங்கள் வாக்குகளை மீளுறுதி செய்தோ மாற்றியோ செயற்பட்டால் அதன் அடிப்படையில் தீர்வு எட்ட விதிகள் இடம் தந்தால் அப்படிச் செய்யலாம். இதில் பல "-ஆல்" கள் வருகின்றன. காரணம் இவ்வகையான முடிவுகள் பெரும்பான்மை என்னும் அடிப்படையில் மட்டும் அன்று. 
சுந்தருக்கு இப்பொறுப்பில் இருந்து விடுபாடு கிட்டவும் வேண்டும். நிறைய சிக்கல்கள் எழுந்துள்ளன. எனவே விரைவில் இந்த வாக்கெடுப்பு முடிவுக்கு வருவது நல்லது.
 பிற நிருவாகிகள், அதிகாரிகள் யாரும் முன் வந்து தீர்க்க முடியும் (வாக்கு அளிக்காதவர்கள்) என்றால் முன்வாருங்கள். --செல்வா (பேச்சு) 12:45, 22 அக்டோபர் 2013 (UTC)
::::வாக்கிடல் பகுதியில் **கேள்விகள்** என்ற உட்பிரிவு இருந்தும், யாரும் எதுவும் கேட்கவில்லை. என்னைப் பற்றி கருத்திட்டவர்களிடம், நான் கலந்துரையாட வேண்டுமா? ஒரு பொது இடத்தில், ஒருவர் என்னைப் பற்றி கூறும் போது, அதனை உள்வாங்கிக் கொண்டு, அடுத்த பதிவுகளில் அத்தவறுகளை கைவிட்டுதான் செயல்பட முடியும் என்பதே என் நிலை. வேறு நான் என்ன கூறவேண்டும் என்று எனக்குப் புரியவில்லை. சுந்தரும், இரவியும் எனது பக்கத்திற்கு வந்ததால், அவர்களிடம் என்மனதில் பட்டதை இயல்பாகக் கூறினேன். ஏனெனில், பொதுவாக சுந்தருடனும், இரவியிடமும் பேசிதான் வளர்ந்துள்ளேன். ஒரே நேரத்தில் பலர், பலவிதங்களில் என்னைப் பற்றி கூறும் போது, எனது மனநிலையும் இயல்பாக இல்லை. இறுக்கமான வாழ்வியல் சூழ்நிலைகளில், என்னால் இயன்ற அளவு விக்கியில் பங்களிக்கிறேன். இத்தகைய அணுக்கம் துப்புரவு பணிதான். அதற்குரிய தகுதி எனக்கு இருப்பின் தரவும். தரப்படும் அணுக்கவசதியில் தொடர்ந்து தவறுகள் செய்தால், அவ்வசதியை நீங்கள் திரும்ப வாங்கிக் கொள்ளுங்கள் என அனைத்து நிருவாகிகளையும், அதிகாரிகளையும் கேட்டுக் கொள்கிறேன். வணக்கம்.--≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 14:00, 22 அக்டோபர் 2013 (UTC)  
உழவன், நிருவாகத் தேர்தலில் சுந்தர் கூறிய கருத்துகளை வழிமொழிகிறேன். ஒரு புறம், அதிகாரி / நிருவாகி ஆகிய சொற்களில் உள்ள அதிகாரத்தன்மையைக் கடுமையாக எதிர்க்கிறீர்கள். ஆனால், "நிருவாகிகள் மட்டும் கூடி உரையாடி முன்வைத்தல்" போன்ற உண்மையிலேயே அதிகாரம் மிக்க செயற்பாடுகள், மேலாண்மை போன்ற சொற்களைப் பயன்படுத்துகிறீர்கள். இவை இரண்டுக்கும் உள்ள முரணை நீங்கள் எண்ணிப் பார்க்க வேண்டும். விக்கியில் செயற்பாடுகள் சரியாக அமையாக உரையாடல்களை முன்னெடுப்பது முக்கியம். கேள்விகளுக்கு நேரடியாக பதில் தர வேண்டும். அந்த இழையில் கூற வேண்டியதில் இருந்து விலகிப் பேசக் கூடாது.
தமிழ் நடை, விக்கி நடை, விக்கி நுட்பம் போன்ற திறன்களை எப்போது வேண்டுமானாலும் கற்றுக் கொள்ளலாம். ஆனால், உளப்பாங்கு தானாக மாறுவது. இதற்குக் காலம் பிடிக்கும். பல வகைப்பட்ட விக்கி பங்களிப்பாளர்களுடன் திறந்த மனதுடன் உரையாடுங்கள். நீங்கள் கொண்டிருக்கிற நிலைப்பாடுகளுக்கு மாற்று நிலைகள் இருக்க முடியுமா என்று எண்ணிப் பாருங்கள். இவற்றை மனதில் கொண்டு உங்கள் நிருவாகப் பணிகளை ஆற்றுங்கள். வாழ்த்துகள்.--இரவி (பேச்சு) 10:14, 25 அக்டோபர் 2013 (UTC)